NORAKSTS

|  |  |
| --- | --- |
| 28.11.2024. | Nr.15/7 |

**ATZINUMA SNIEGŠANA PROJEKTAM “DABAS LIEGUMA “LIELUPES PALIENES PĻAVAS” DABAS AIZSARDZĪBAS PLĀNA AKTUALIZĀCIJA”**

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Saskaņā ar starp Valsts reģionālās attīstības aģentūru un Jelgavas valstspilsētas pašvaldības iestādi “Centrālā pārvalde” (turpmāk - Centrālā pārvalde) 2023. gada 26. jūlijā noslēgto līgumu Nr.6-1/23/81 par projekta finansēšanas un izpildes kārtību Centrālā pārvalde īsteno Latvijas vides aizsardzības fonda līdzfinansētu projektu (Nr. 1-08/43/2023) “Dabas lieguma “Lielupes palienes pļavas” dabas aizsardzības plāna aktualizācija”. Saskaņā ar 2023. gada 23. augustā starp sabiedrību ar ierobežotu atbildību “ESTONIAN, LATVIAN & LITHUANIAN ENVIRONMENT” (turpmāk – Sabiedrība) un Centrālo pārvaldi noslēgto līgumu Nr.ADM/3-24/23/137 ”Par dabas lieguma “Lielupes palienes pļavas” dabas aizsardzības plāna aktualizāciju” Sabiedrība ir izstrādājusi dabas aizsardzības plāna aktualizācijas projektu dabas liegumam “Lielupes palienes pļavas” (turpmāk – Dabas aizsardzības plāns) atbilstoši Ministra Kabineta 2007. gada 9. oktobra noteikumu Nr.686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” prasībām.

 Dabas aizsardzības plāna sabiedriskā apspriešana notika no 2024. gada 16. septembra līdz 4. oktobrim. Pārskats par sabiedrisko apspriešanu pievienots dabas aizsardzības plānam pielikumā. Plāns elektroniski ir pieejams:

<https://www.dropbox.com/scl/fo/fm808kj9sjgysc69l1z85/h?rlkey=6ppgdm8pga1cwfpbmtx990ssx&dl=0>

Atbilstoši Ministra Kabineta 2007. gada 9. oktobra noteikumu Nr.686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” 33.punktam pašvaldība sniedz atzinumu par aktualizēto Dabas aizsardzības plānu.

Pamatojoties uz Pašvaldību likuma 10. panta pirmās daļas pirmo teikumu, 2007. gada 9. oktobra Ministra Kabineta noteikumu Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” 33.punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

Sniegt pozitīvu atzinumu par Dabas lieguma “Lielupes palienes pļavas” aktualizētā dabas aizsardzības plāna projektu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī